THE TRUE STATE OF ICELAND a.d. 



1592. 



de quo Sect, praeced. Tertia eaque longe excellentissima 3 

 haec est : illi praeclari afFectus naturales, amor, cura, & 

 animus tarn pius & paternus Islandorum in liberos, quod 

 videlicet ejusdem precii sint apud illos canes & filii, aut 

 hi etiam vilioris. Siccine nobis Munstere & Krantzi 

 Legem Christi, naturae, Germanorum, & sanctam sim- 

 plicitatem depingitis ? O picturam praeclaram & excel- 

 lentem, quamvis non prorsus Apellaeam : O Inventum 

 acutum & admirandum, si bene authenticum : O scien- 

 tiam plusquam humanam, etsi non prorsus divinam. 



Nos vero Islandi, quamvis ultimi & gelidam conclusi 

 ad Arcton, longe alias Christianismi notas requirimus. 

 Nam & praeceptum Dei habemus, ut quilibet proximum 

 diligat velut seipsum. Jam nemo est, puto, qui seip- 

 sum non plus diligat, aut pluris faciat, quam canem. 

 Quod si tantus esse debet proximi cujuslibet favor, tanta 

 aestimatio, tantus amor, quantus quaeso erit in liberos? 

 Quorum arctissimum amorem, praeterquam quod ipsa 

 parens natura nobis firmissime conciliavit, etiam Lex 

 divina curam summam in enutriendo habere jussit. (Exo. 

 12. 24. Ephe. 6. 4.) ut scilicet sint in sancto conjugio, 

 Ecclesiae quaedam seminaria, omnis pietatis & honestatis 

 exercitia : Prout vates ille pulcherrime cecinit. 



Vult Ecclesiolam quamlibet esse domum. 

 Item : 

 Conjugium humanae quaedam est Academia vitae. 



Ut jam satis constet, apud Christianos longe pluris 

 faciendos & curandos filios, quam canes : Et, si qui non 

 aliter curent, Christianos non esse. 



Sed & hie in prolem dulcissimam affectus naturalis in 

 Ethnicis etiam satis aperte conspicitur : ut si quos hoc 

 penitus exueris, eosdem etiam homines esse negaveris. 

 Monstrant id matres Carthaginenses, cum tertio bello 

 Punico adolescentes quique lectissimi obsides in Siciliam 

 mitterentur, quos illae fletu & lamentatione miserabili ad 

 naves comitatae, & ex his quaedam a filiorum complexi- 

 bus aegre divulsae, cum ventis pandi vela cernerent, 

 navesque e portu egredi, dolore stimulante, in subjectos 



71 



